OpenLLM-France/wikimedia huggingface dataset:
# Copa del Món de Ral·lis Raid 2015

La Copa del Món de Ral·lis cross-country 2015 fou la 23a edició de la Copa del Món d'aquesta competició. Com en anys anteriors, l'especialitat, a part de la classificació general, els vehicles es divideixen en les categories T1 Prototipus de fàbrica, T2 Vehicles basats en cotxes de sèrie, T3 Prototipus lleugers tipus buggy i T4 Camions. La FIA premia com a campions de la Copa del Món als líders de la classificació de pilots, copilots i equips, així com als pilots i equips de les categories T2 i T4.

## Proves

Les curses coincideixen normalment amb les de la Copa del Món de Bajas i el Campionat del Món de Ral·lis Cross-Country de motociclisme.
| Cursa | Dates | Ral·li | Guanyador |
| 1 | 20–22 Febrer | Northern Forest | Tapio Suominen (Toyota) |
| 2 | 27 Març - 2 Abril | Abu Dhabi Desert Challenge | Vladimir Vasilyev (Mini) |
| 3 | 19–24 Abril | Sealine Cross-Country Rally | Nasser Al-Attiyah (Mini) |
| 4 | 10–17 Maig | Rallye des Pharaons | Nasser Al-Attiyah (Mini) |
| 5 | 25–28 Juny | Italian Baja | Nasser Al-Attiyah (Mini) |
| 6 | 24–26 Juliol | Baja España-Aragón | Nani Roma (Mini) |
| 7 | 13–16 Agost | Hungarian Baja | Nasser Al-Attiyah (Mini) |
| 8 | 27–30 Agost | Baja Poland | Krzysztof Holowczyc (Mini) |
| 9 | 3–9 Octubre | OiLibya Rally | Nasser Al-Attiyah (Mini) |
| 10 | 22–24 Octubre | Baja de Portalegre 500 | Ricardo Porém (Toyota) |

## Classificació general

| Posició | 1r | 2n | 3r | 4t | 5è | 6è | 7è | 8è | 9è | 10è |
| Punts | 25 | 18 | 15 | 12 | 10 | 8 | 6 | 4 | 2 | 1 |
| Punts extres als primers de cada categoria | 5 | 3 | 1 | 0 | 0 | 0 | 0 | 0 | 0 | 0 |
| Les curses anomenades cross-country tenen el doble de puntuació que les anomenades Bajas' |||||||||||
| Pos | Pilot | Cotxe | Punts |
| 1 | Nasser Al-Attiyah | Mini | 261 |
| 2 | Vladimir Vasilyev | Mini | 221 |
| 3 | Yazeed Al-Rajhi | Toyota | 98 |
| 4 | Reinaldo Varela | Toyota | 97 |
| 5 | Marek Dabrowski | Toyota | 92 |
| 6 | Miroslav Zapletal | Hummer | 84 |
| 7 | Erik Van Loon | Mini | 72 |
| 8 | Harry Hunt | Mini | 44 |
| 9 | Bernhard ten Brinke | Toyota | 41 |
| 10 | Adam Małysz | Toyota | 40 |
| 15 | Nani Roma | Mini | 30 |

## Referències

* ↑ http://www.fia.com/events/world-cup-cross-country-rallies/season-2015/world-cup-cross-country-rallies
* ↑ http://www.fia.com/events/world-cup-cross-country-rallies/season-2015/classifications
# Son Espanyol

Son Espanyol és una barriada situada a 6 km al nord de Palma i fa part de la perifèria rural del municipi.
Tradicionalment, era àrea de regadiu, que constituïa, amb el Secar de la Real, Son Sardina i la Indioteria, l'anomenada Horta d'Amunt.
Durant el decenni de 1840, s'establí la possessió de Son Magraner i començà, així, el procés urbanitzador. La Universitat de les Illes Balears adquirí uns terrenys a Son Espanyol, on ha bastit el campus universitari. No obstant aquest canvi tan substancial del paisatge urbà, el barri continua tenint una riquesa patrimonial significativa que fa referència al seu passat rural.
# Miner riberenc ventrefosc

El miner riberenc ventrefosc (Cinclodes patagonicus) és una espècie d'ocell de la família dels furnàrids (Furnariidae) que viu a les costes rocoses del mar i aigues interiors a les muntanyes des del centre de Xile i oest de l'Argentina cap al sud fins Terra del Foc, incloent l'illa Mocha.

## Referències

* ↑ «Miner riberenc ventrefosc». Cercaterm. TERMCAT, Centre de Terminologia. REV. 8-01-2021, (català)
# Lance Cade

Lance McNaught (Carroll, 1981 - San Antonio, 2010), més conegut al ring com a Lance Cade, fou un lluitador professional estatunidenc que treballava a la marca RAW de World Wrestling Entertainment.

## Enllaços externs

* Perfil a WWE.com (anglès)
# Tryssogobius

Tryssogobius és un gènere de peixos de la família dels gòbids i de l'ordre dels perciformes.

## Taxonomia

* Tryssogobius colini (Larson & Hoese, 2001)
* Tryssogobius flavolineatus (Randall, 2006)
* Tryssogobius longipes (Larson & Hoese, 2001)
* Tryssogobius nigrolineatus (Randall, 2006)
* Tryssogobius porosus (Larson & Chen, 2007)
* Tryssogobius quinquespinus (Randall, 2006)

## Referències

* ↑ The Taxonomicon (anglès)
* 1 2 Larson, H. K. & D. F. Hoese, 2001. A new genus of small gobiid fish (Teleostei, Gobiidae) from the Indo-West Pacific, with description of two new species. The Beagle (Rec. Mus. Art Galleries N. Terr.) v. 17: 27-36.
* 1 2 3 Randall, J.E., 2006. Three new species of the gobiid fish genus Tryssogobius from the Western and South Pacific. aqua, 11 (3): 105-116.
* ↑ Larson, H.K. & Chen, I.-S., 2007. A New Species of Tryssogobius (Teleostei, Gobiidae) from Hainan Island, China and Taiwan. Zoological Studies 46 (2): 155-161.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ Dictionary of Common (Vernacular) Names (anglès)
* ↑ UNEP-WCMC Species Database (anglès)

## Enllaços externs

* uBio (anglès)
# Rivulus hildebrandi

Rivulus hildebrandi és un peix de la família dels rivúlids i de l'ordre dels ciprinodontiformes.

## Morfologia

Els mascles poden arribar als 9 cm de longitud total.

## Distribució geogràfica

Es troba a Centreamèrica: Panamà i Costa Rica.

## Referències

* ↑ «Rivulus hildebrandi». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Turpial endolat

El turpial endolat (Icterus abeillei) és un ocell de la família dels ictèrids (Icteridae).

## Hàbitat i distribució

Habita boscos de ribera, boscos de roures, horts i sabanes a les terres altes de Mèxic central, al centre de Durango, Zacatecas, San Luis Potosí i sud de Nuevo León, cap al sud, a Michoacán, Morelos, Puebla i Veracruz.

## Referències

* ↑ «Turpial endolat». Cercaterm. TERMCAT, Centre de Terminologia. Rev. 20/01/2023(català)
# Consell Interprovincial d'Astúries i Lleó

El Consell Interprovincial d'Astúries i Lleó fou un entitat administrativa creada el 23 de desembre de 1936 sota la Segona República Espanyola i en el context de la guerra civil espanyola, com successora del Comitè de Guerra de Gijón i el Comitè Popular de Sama de Langreo. El 25 d'agost de 1937 es transforma en el Consell Sobirà d'Astúries i Lleó mitjançant un decret escrit en la vila de Gijón.

## Referències

* ↑ Sánchez Cervelló, Josep. El pacte de la no-intervenció: La internacionalització de la Guerra Civil espanyola. PUBLICACIONS UNIVERSITAT ROVIRA i VIRGILI, 2009, p. 95. ISBN 8484241602.

## Vegeu també

* Comitè Executiu Popular de València
* Consell Regional de Defensa d'Aragó
* Comitè de Milícies Antifeixistes de Catalunya
# Septimània visigòtica

* Història d'Occitània
* Prehistòria occitana
* Els primers pobladors occitans
* Occitània romana
* Regne visigot de Tolosa
* Regne Burgundi de Provença
* Septimània visigòtica
* Ducat d'Aquitània
* Comtat de Tolosa
* Vescomtat de Carcassona
* Comtat de Provença
* Comtat de Foix
* Croada albigesa
* Occitània del segle XIV al XVII
* Occitània durant la Revolució Francesa
* Felibritge
* Regionalisme occità
* Occitània de 1900 a 1940
* Occitània sota el règim de Vichy
* Occitània fins la dècada del 1970
* Occitània i la regionalització del 1981
La Septimània visigòtica és el període que la Septimània fou regida per reis visigots, des del 507 fins al 720.
El rei Gesaleic (507-510) mantingué la Septimània amb l'ajut del rei ostrogot Teodoric, qui finalment el destronà pel seu nebot Amalaric (510-531), qui hagué de cedir Narbona als francs.
No cal destacar res dels regnats de Teudis, Teudisel, Àquila I i Atanagild del 531 al 567. Liuva I (567-573), duc de la Narbonensis, associà al tron el seu germà Leovigild i ell es reservà la Septimània. En morir passà al seu nebot Recared (573-601), qui governaria la zona en nom del seu pare fins que el 586 fou coronat rei de tota Hispània. El 585 es convertí al catolicisme i recuperà Carcassona, però el 588 hagué de sufocar una revolta a la Septimània.
No aportaren res al país els seus successors del 601 al 621, Liuva II, Viteric, Gundemar, Sisebut i Recared II. El rei Sisenand (621-636) havia estat duc de la Septimània durant el regnat de Suintila, i un altre rei, Tulga, fou comte de Rasès.
El rei Vamba (672-680) va expulsar els jueus de la Septimània després de sufocar la revolta del comte Paulus, qui es va proclamar rei de la Septimània i de la Tarraconensis (el primer i únic que va proclamar la sobirania sobre els actuals territoris català i occità).
Després dels regnats d'Ervigi, Ègica i Vítiza (680-710), en els quals s'inicia la decadència del regne visigot, Àquila II (710-713), fill de Witiza, dominà la Narbonensis i la Tarraconensis i s'enfrontà a Roderic, escollit rei a Còrdova i que havia deposat el seu pare. El 711 pactà amb el cabdill amazic Tàriq ibn Ziyad, però tot i així Mussa ibn Nussayr li va prendre les possessions el 712. Aleshores adoptà el nom de Ròmul, abandonà la Septimània i governaria fins al 719 el valiat d'al-Hurr com a cap de la comunitat cristiana.
El 713 els nobles septimans coronarien com a rei dels visigots Ardó (713-720), però aquest cedí a poc a poc Aragó, València (718) i el Rosselló (720). Morí defensant Narbona dels àrabs, i a la seva mort els musulmans ocuparien també la Septimània.

## Ocupació sarraïna de la Septimània

La Crònica de Moissac i la d'Aniana situen la conquesta d'Arbuna (Narbona) a finals del 719 sota As-Samh ibn Màlik al-Khawlaní; els defensors foren executats i els que foren capturats van ser portats captius a l'Àndalus. Una guarnició àrab d'elit es va establir a la ciutat a les ordes de Ibn Ammar.

## Vegeu també

* Aram (Septimània)
# Petrell de les Kerguelen

El petrell de les Kerguelen(Aphrodroma brevirostris) és un ocell marí de la família dels procel·làrids (Procellariidae), únic al seu gènere, alternativament conegut com a Lugensa, Mathews 1942.

## Morfologia

Fa uns 36 cm de llargària, amb una envergadura de 66 cm. Color general gris amb un lleuger clapat a la cara i el capell. Una mica més fosc a les ales i la cua. Bec negre i estret i potes color carn.

## Ecologia

Cria en colònies en illes remotes, com Gough, a l'Atlàntic i Marion, Príncep Eduard i les Crozet i Kerguelen, a l'Índic. Ponen un únic ou per temporada, dins una llodriguera, que és covat pels dos progenitors durant 49 dies. El pollet estarà completament emplomallat als 60 dies de l'eclosió.

## Hàbitat i distribució

És una espècie pelàgica que després de criar es dispersa pels oceans Índic i Atlàntic Sud entre els 60° i 40° S.

## Taxonomia

L'espècie va ser inclosa durant molt de temps al gènere Pterodroma fins que en 1942 es va crear per a ella el gènere Lugensa (o Aphrodroma), que no va ser amplament acceptat fins a 1985. En 1998 un estudi el situa prop d'algunes baldrigues i del gènere Bulweria. No se n'han descrit subespècies.

## Referències

* ↑ «Petrell de les Kerguelen». Cercaterm. TERMCAT, Centre de Terminologia.
* ↑ Gerald S. Tuck. A field guide to the seabirds of Britain and the world/Guia de campo de las aves marinas de España y del mundo. Ediciones Omega, S.A., 1980. ISBN 84-282-0578-7
* ↑ Distribució i moviments migratoris del petrell de Kerguelen a GROMS Rev. 30-10-2010
* ↑ Nunn, G & Stanley, S. (1998)" Body Size Effects and Rates of Cytochrome b Evolution in Tube-Nosed Seabirds" Molecular Biology and Evolution 15: 1360-1371
# Miner riberenc fumat

El miner riberenc fumat (Cinclodes antarcticus) és una espècie d'ocell de la família dels furnàrids (Furnariidae) que habita platges rocoses de l'extrem sud de Xile i de l'Argentina, sud de la Terra del Foc i algunes illes properes.

## Taxonomia

Segons Handbook of the Birds of the World and BirdLife International Digital Checklist of the Birds of the World (versió 5, 2020) aquesta espècie són en realitat dues:
* Cinclodes antarcticus (sensu stricto) – miner riberenc fumat.
* Cinclodes maculirostris – miner riberenc negrós.

## Referències

* ↑ miner riberenc fumat «Miner riberenc fumat». Cercaterm. TERMCAT, Centre de Terminologia. REV. 8-01-2021, (català)
* ↑ miner riberenc negrós «Miner riberenc fumat». Cercaterm. TERMCAT, Centre de Terminologia. REV. 8-01-2021, (català)
# Laurence Leboucher

Laurence Leboucher (Alençon, Orne, 22 de febrer de 1972) va ser una ciclista francesa. Especialista en ciclocròs i ciclisme de muntanya, va guanyar els campionats del món en ambdues modalitats. Ha participat en quatre edicions dels Jocs Olímpics.

## Palmarès en ciclisme de muntanya

* 1998
** Campiona del món en Camp a través
** Campiona d'Europa en Camp a través
* 2000
** Campiona d'Europa en Camp a través
* 2001
** Campiona d'Europa en Camp a través
* 2002
** Campió d'Europa en Camp a través per relleus (amb Julien Absalon, Jean-Eudes Demaret i Cédric Ravanel)
* 2006
** Campiona de França en Camp a través
* 2007
** Campiona de França en Camp a través
* 2008
** Campiona del món en Camp a través per relleus (amb Jean-Christophe Péraud, Arnaud Jouffroy i Alexis Vuillermoz)
** Campiona d'Europa en Camp a través per relleus (amb Jean-Christophe Péraud, Arnaud Jouffroy i Alexis Vuillermoz)

## Palmarès en ciclocròs

* 1999-2000
** Campiona de França en ciclocròs
* 2000-2001
** Campiona de França en ciclocròs
* 2001-2002
** Campiona del món en ciclocròs
* 2002-2003
** Campiona de França en ciclocròs
* 2003-2004
** Campiona del món en ciclocròs
* 2005-2006
** Campiona de França en ciclocròs
* 2007-2008
** Campiona de França en ciclocròs

## Palmarès en ruta

* 1995
** 1a al Tour de l'Alta Viena i vencedora d'una etapa
* 1998
** 1a al Tour de la Drôme i vencedora d'una etapa
* 2000
** 1a al Tour de l'Alta Viena i vencedora d'una etapa

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Trachydoras microstomus

Trachydoras microstomus és una espècie de peix de la família dels doràdids i de l'ordre dels siluriformes.

## Morfologia

* Els mascles poden assolir 5,9 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conques dels rius Amazones, Orinoco i Essequibo.

## Referències

* 1 2 3 FishBase (anglès)
* ↑ Sabaj, M.H. i C.J. Ferraris, Jr., 2003. Doradidae (Thorny catfishes). p. 456-469. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del Museu Americà d'Història Natural. Museu Americà d'Història Natural, Central Park West, NY 10024-5192 (Estats Units).
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Robert Kalina

Robert Kalina (Viena, 29 de juny de 1955) és un dissenyador austríac del Banc Nacional d'Àustria, famós pels dissenys dels bitllets d'euro. Va crear el disseny T 382, que va ser el projecte guanyador del concurs celebrat el 1996 per escollir el disseny que apareix en els bitllets d'euro. El disseny de Kalina va ser triat pel Consell de l'IME (Institut Monetari Europeu) el desembre de 1996. Kalina també va dissenyar els bitllets del desaparegut xíling austríac, els bitllets del manat azerbaidjanès i la sèrie del 2010 de la lliura siriana.

## Referències

* ↑ «Concurso de diseño de la primera serie de billetes en euros» (en castellà). BCE. Arxivat de l'original el 23 de setembre 2013. [Consulta: 17 setembre 2012].
* ↑ «Robert Kalina. Designer der Euro Banknoten» (en alemany). [Consulta: 17 setembre 2012].
* ↑ «History of the first series national currency» (en anglès). Banc Central de l'Azerbaidjan. [Consulta: 17 setembre 2012].
* ↑ «Azerbaijan New Manat» (en anglès). [Consulta: 17 setembre 2012].
# Universitat eclesiàstica

Una universitat eclesiàstica o universitat eclesiàstica pontifícia és un tipus d'universitat que forma part de l'estructura de l'Església Catòlica, a diferència de les universitats catòliques.

## Característiques

Segons els cànons 815-821 del Codi de Dret Canònic "les universitats i facultats eclesiàstiques només poden establir-se per erecció de la Seu Apostòlica o amb aprovació concedida per aquesta, a ella competeix també la suprema direcció d'aquestes. (...) Totes les universitats i facultats eclesiàstiques han de tenir els seus propis estatuts i el seu pla d'estudis aprovats per la Seu Apostòlica. (...) Cap universitat o facultat que no hagi estat erigida o aprovada per la Seu Apostòlica, pot atorgar graus acadèmics que tinguin efectes canònics a l'Església".
Una universitat eclesiàstica ha de ser erigida per la Santa Seu i de tenir les tres facultats eclesiàstiques de Teologia, Filosofia i Dret Canònic i almenys una altra facultat. En aquestes facultats es formen els futurs sacerdots, tot i que no estan exclusivament dirigides a aquest públic. Els bisbes han de convidar als joves a anar-hi a estudiar, segons indica el cànon 819 del Codi de Dret Canònic.
La Facultat de Teologia de Catalunya és reconeguda com una universitat eclesiàstica per l'Església Catòlica.

## Referències

* ↑ «Universitats i Facultats Eclesiàstiques (815-821)». Codi de Dret Canònic. Església Catòlica. [Consulta: 13 setembre 2013].
* ↑ «Glosario». Avepro. Agencia de la Santa Sede para la Valoración y la Promoción de la Calidad de las Universidades y Facultades Eclesiásticas. [Consulta: 13 setembre 2013].
# Cum Sanctissimus

Cum Sanctissimus és una instrucció que va emetre el 19 de març de 1948 la Congregació Sagrada per Instituts Religiosos i Seculars de l'Església catòlica. La instrucció va aclarir assumptes específics pel que fa als instituts religiosos. Juntament amb Provida Mater Ecclesia i Primo Feliciter (ambdós del Papa Pius XII) aquesta instrucció va proporcionar la base perquè els instituts seculars catòlics tinguessin la seva pròpia legislació.

## Referències

* ↑ New commentary on the Code of Canon Lawby John P. Beal, James A. Coriden,T homas J. Green 2001 ISBN 0809140667 page 883
* ↑ Christian Spirituality in the Catholic Tradition by Jordan Aumann 1985 ISBN 0722019173 page 272

## Enllaços externs

* Cum Sanctissimus a la pàgina web de Vaticà
# Sinem Yıldız

Sinem Yıldız o Sinem Yıldız Barut (İzmir, 12 d'abril de 1986) és una jugadora de voleibol turca. En la seva carrera professional va jugar pel Galatasaray SK i BJK d'Istanbul, Göztepe de la seva ciutat natal, Türk Telekom i Ankaragücü de la capital de Turquia, Ankara, İdmanocağı de Trebisonda, Çanakkale Belediyespor i Seramiksan.

## Referències

* ↑ https://turgutlutivi.com/yeni-kugu-sinem-yildiz/ Arxivat 2019-08-07 a Wayback Machine.
* ↑ https://www.gecce.com/haber-seramiksan-sinem-yildiz-barutla-anlasti

## Enllaços externs

* Date de la jugadora (anglès)
# La Lloma Llarga

La Lloma Llarga és una urbanització del municipi valencià de la Pobla de Vallbona (Camp de Túria). Va sorgir a mitjans dels anys 70 amb xicotetes casetes de camp dedicades a la caça o per passar el cap de setmana. La majoria de propietaris, majorment habitants de zones properes con ara Burjassot, Benimàmet o Paterna, mantenen aquestes casetes com a segones residències per a l'estiu, cap de setmana o vacances. Avui dia, però, s'està consolidant la residència permanent, afavorida per l'ajuntament de la Pobla de Vallbona, que dona ajudes i facilita serveis, com ara bus escolar, a aquells que s'hi estableixen com a colons, fet que ha suposat un auge dels PAI i dels projectes d'urbanització per part de l'ajuntament i d'entitats públiques.

## Enllaços externs

* La Lloma Llarga
# Turquestan Oriental

El Turquestan Oriental o Uiguristan és el territori del poble uigur. És una regió cultural i lingüística en el sector oriental del Turquestan. Tot i que coincideix amb la província xinesa de Xinjiang els uigurs rebutgen el topònim xinès "Xinjiang" per sinocèntric, ja que aquest mot vol dir literalment "Nova Frontera" i va ser adoptat després de la integració del territori a l'Imperi Xinès.
Durant la guerra Civil Xinesa va tenir lloc la rebel·lió d'Ili que va establir la Segona República del Turquestan Oriental contra el KMT del 1944 al 1949, ja que els mongols de la República Popular estaven en una disputa fronterera amb la República de la Xina. El govern xinès va enviar un regiment de cavalleria hui musulmà xinès, el 14è de la cavalleria Tungan, per atacar les posicions mongoles i soviètiques al llarg de la frontera durant l'incident de Pei-ta-shan.

## Referències

* ↑ Forbes, Andrew D. W.. Warlords and Muslims in Chinese Central Asia: a Political History of Republican Sinkiang 1911–1949 (en anglès). Cambridge, UK: Cambridge University Press, 1986, p. 176. ISBN 0-521-25514-7.
# Robert Kells

Robert Kells VC (7 d'abril de 1832, Meerut, Índia Britànica - 14 d'abril de 1905, Lambeth, Anglaterra) fou un receptor de la Creu Victòria: va ser un anglès que va rebre la Creu Victòria, el premi més elevat i prestigiós que pot ser donat a un ciutadà de les forces britàniques o de la Commonwealth. La seva Creu Victòria, la qual va guanyar durant la rebel·lió índia de 1857, es mostra al Museu de Regiment del 9è/12è Regiment de llancers al Derby Museum and Art Gallery, a Derby.

## Referències

* ↑ London Gazette, edició 22212, pàgina 5517. 24 de desembre de 1858 (anglès)

## Enllaços externs

* Tomba de Robert Kells Arxivat 2004-12-21 a Wayback Machine. (anglès)
# Dragomir Milošević

Dragomir Milošević és un antic oficial de l'Exèrcit Popular Iugoslau (JNA), posteriorment comandant del cos Sarajevo-Romanija (SRK) de l'Exèrcit de la República Sèrbia (VRS) que va assetjar Sarajevo al llarg de tres anys durant la Guerra de Bòsnia. Va succeir Stanislav Galić com a comandant del SRK el 10 d'agost de 1994, ostentant en aquesta posició fins al final de la guerra.
Acusat de crims contra la humanitat pel Tribunal Penal Internacional per a l'antiga Iugoslàvia, va ser detingut el 3 de desembre de 2004. Va ser condemant a 33 anys de presó el 2007, tot i que el 2009 se li va reduir la condemna a 29 anys.

## Referències

* 1 2 Klajn, Lajčo. The past in present times: the Yugoslav saga. University Press of America, 2007, pàg.244-245. ISBN 0761836470, 9780761836476.
* ↑ «33 anys per al general que va martiritzar Sarajevo». Avui, 13-12-2007. [Consulta: 6 març 2010].
* ↑ «Appeals Chamber Partially Affirms the Convictions against Dragomir Milošević and Reduces his Sentence to 29 Years» (en anglès). ICTY, 12-11-2009. [Consulta: 3 març 2010]. PDF

## Enllaços externs

* Documentació sobre el procés a Dragomir Milošević, Tribunal Penal Internacional per a l'antiga Iugoslàvia (anglès)